PATVIRTINTA

Rumšiškių kultūros centro direktoriaus

2025 m. sausio 21 d. įsakymu Nr. V-2

|  |
| --- |
| Direktorė Modesta Kalinauskienė(biudžetinės įstaigos vadovas)2025-01-21 Nr. 7Rumšiškės  |

**RUMŠIŠKIŲ KULTŪROS CENTRO**

**GARSO, VAIZDO IR ŠVIESOS OPERATORIAUS PAREIGYBĖS APRAŠYMAS**

**I SKYRIUS**

**PAREIGYBĖ**

1. Rumšiškių kultūros centro (toliau – Centras) garso, vaizdo ir šviesos operatorius yra darbuotojas, kurio pareigybė priskiriama kvalifikuotų darbuotojų grupei, pareigybės kodas 3435.

1.1. Pareigybės lygis – B.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, turi atitikti šiuos specialius reikalavimus:

2.1. Garso, vaizdo ir šviesos operatoriaus pareigoms priimamas asmuo, turintis ne žemesnį kaip vidurinį išsilavinimą ir (ar) įgytą profesinę kvalifikaciją.

2.2. Privalo išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius darbo santykius, profesionaliojo scenos meno veiklą, saugos ir sveikatos darbe bei priešgaisrinės saugos reikalavimus.

2.3. Būti susipažinęs su Koncertinės įstaigos vidaus tvarkos taisyklėmis.

2.4. Gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu.

2.5. Gebėti efektyviai bendrauti ir bendradarbiauti su kolektyvų nariais ir atlikėjais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

3.1. komplektuoja ir tinkamai eksploatuoja įgarsinimo įrangą;

3.2. dalyvauja Koncertinės įstaigos koncertinėje veikloje;

3.3. renginių ir repeticijų metu užtikrina gerą aparatūros garso kokybę;

3.4. atlieka garso įrašus;

3.5. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.6. asmeniškai atsako už patikėtas materialines vertybes.

\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)